Προδιαγραφές για εξωσυμβατική προμήθεια

Είδος προς προμήθεια:
Ψαροκροκέτες κατεψυγμένες, βάρους τεμαχίου 30 γραμμαρίων (g), σε συσκευασία καθαρού βάρους δέκα (10) κιλών (Kg) κατα προτίμηση
Αποδεκτές θα γίνουν και προσφορές που αφορούν σε συσκευασία διαφορετικού καθαρού βάρους.

Ι. Ειδικότερες προδιαγραφές:
Το προϊόν να είναι Α΄ποιότητας, από φιλέτο βακαλάου (περιεκτικότητα σε βακαλάο 55% τουλάχιστον), παναρισμένο, και να πληροί τους όρους του Κώδικα Τροφίμων και Ποτών (Κ.Τ.Π.) και των εν ισχύ υγειονομικών και αγορανομικών διατάξεων της Ελληνικής και Ενωσιακής νομοθεσίας. 
Επισημαίνεται ιδιαιτέρως ότι το προϊόν θα πρέπει να μην έχει επανακαταψυχθεί. Σε όλα τα στάδια παραγωγής-επεξεργασίας, αποθήκευσης και μεταφοράς, να έχουν τηρηθεί οι απαιτήσεις του Κώδικα Τροφίμων και Ποτών και των εν ισχύ υγειονομικών και αγορανομικών διατάξεων της Ελληνικής και Ενωσιακής νομοθεσίας. 
Συσκευασία: Το προϊόν να είναι συσκευασμένο σε περιέκτες ή/και περιβλήματα (α΄συσκευασία) από υλικά κατάλληλα για τρόφιμα και για τη σκοπούμενη χρήση, που να κλείνουν κατά τρόπο ώστε να παρεμποδίζουν οποιαδήποτε επαφή του προϊόντος με το εξωτερικό περιβάλλον και το περιεχόμενο να μήν μπορεί να θιγεί χωρίς να υποστεί η συσκευασία άνοιγμα ή μετατροπή, και εντός χαρτοκιβωτίων (β΄- εξωτερική συσκευασία) σύμφωνα με τις οικείες διατάξεις του Κ.Τ.Π. 
Επισήμανση: Στις συσκευασίες α΄και β΄, να αναγράφονται, πέραν άλλων ενδείξεων που προβλέπονται από την οικεία νομοθεσία, και οι εξής ενδείξεις στην Ελληνική γλώσσα: 
α) Η επωνυμία και διεύθυνση του παραγωγού
β) Η επωνυμία και διεύθυνση της επιχείρησης οπου έλαβε χώρα η κατάψυξη
γ) Η εμπορική ονομασία του είδους
δ) Η προέλευση του βακαλάου
ε) Η ημερομηνία παραγωγής-κατάψυξης
στ) Η ημερομηνία της κατά προτίμηση ανάλωσης
ζ)) Οι ιδιαίτερες συνθήκες διατήρησης του προϊόντος.  
Η επισήμανση θα πρέπει να είναι σύμφωνη με τις διατάξεις των Κανονισμών (ΕΚ) 104/2000, (ΕΚ) 2065/2001, (ΕΚ) 1224/2009, (ΕΚ) 404/2011, (ΕΕ) 1169/2011.
Ο εναπομένων χρόνος διατηρησιμότητας των προϊόντων κατα την ημέρα παράδοσης στο Νοσοκομείο να ισούται τουλάχιστον με τα 3/4 του συνολικού χρόνου διατηρησιμότητας.
ΙΙ. Συμφωνία με την παρούσα προδιαγραφή

Οι οικονομικοί φορείς, που υποβάλουν προσφορά, θα πρέπει να επισυνάψουν:

1. Υπεύθυνη Δήλωση, σύμφωνα με την οποία το προσφερόμενο προϊόν πληροί τις απαιτήσεις της παρούσας προδιαγραφής

2. Έγγραφο περιγραφής και τεχνικών προδιαγραφών του προσφερόμενου προϊόντος

3.	Ισχύον πιστοποιητικό, περί εφαρμογής Συστήματος Διαχείρισης Ασφάλειας Τροφίμων, σύμφωνα με τις απαιτήσεις του προτύπου ISO 22000:2018 ή άλλου ευρωπαϊκού ή διεθνούς προτύπου για την ασφάλεια τροφίμων και τους οργανισμούς της αλυσίδας τροφίμων, εκδοθέν από διαπιστευμένο Φορέα Πιστοποίησης. Στο πεδίο εφαρμογής του πιστοποιητικού θα περιλαμβάνονται οι δραστηριότητες: παραγωγή – παρασκευή – επεξεργασία, τυποποίηση – συσκευασία, αποθήκευση, διακίνηση των προϊόντων.  Ο Φορέας Πιστοποίησης που έχει εκδώσει το πιστοποιητικό θα πρέπει να είναι κατάλληλα διαπιστευμένος από το Εθνικό Σύστημα Διαπίστευσης Α.Ε. (Ε.ΣΥ.Δ.) ή από φορέα διαπίστευσης, μέλος της Ευρωπαϊκής Συνεργασίας για τη Διαπίστευση (European Cooperation for Accreditation) και της αντίστοιχης Συμφωνίας Αμοιβαίας Αναγνώρισης (M.L.A.) αυτής.

Κατάθεση δείγματος: Κάθε προσφορά θα πρέπει να συνοδεύεται από κατάθεση δείγματος του προσφερόμενου προϊόντος. 


ΙΙΙ. Για την τεκμηρίωση της συμμόρφωσης με τις απαιτήσεις ασφάλειας τροφίμων, οι οικονομικοί φορείς, που υποβάλουν προσφορά, θα πρέπει να διαθέτουν (και να προσκομίσουν εφόσον τους ζητηθούν):

1. Την κατάλληλη και προβλεπόμενη, για το πεδίο δραστηριοποίησης της επιχείρησης, Άδεια λειτουργίας, χορηγηθείσα από την αρμόδια Υπηρεσία.

2.  Την Απόφαση καταχώρησης ή έγκρισης των εγκαταστάσεων τους, σύμφωνα με το άρθρο 6 του Κανονισμού (ΕΚ) 852/2004 και την ΚΥΑ υπ’αριθμ. 15523/2006 (ΦΕΚ 1187/Β/2006)

3.  Απόφαση έγκρισης και καταχώρησης της επιχείρησης στο οικείο επαγγελματικό/εμπορικό μητρώο

4.  Απόφαση χορήγησης άδειας λειτουργίας εγκατάστασης ψυκτικής αποθήκης 

5.  Άδεια κυκλοφορίας οχήματος μεταφοράς από Κτηνιατρική Υπηρεσία

6. Βεβαίωση καταλληλότητας οχήματος μεταφοράς τροφίμων από Δ/νσεις Δημόσιας Υγείας Περιφερειών

7. Άδεια λειτουργίας του Εργαστηρίου επεξεργασίας-συσκευασίας των προϊόντων και αριθμό έγκρισης των εγκαταστάσεών του, σύμφωνα με τις διατάξεις του Π.Δ. 79/2007 και των τροποποιήσεων αυτού, όπως ισχύουν

8. Ισχύον πιστοποιητικό, περί εφαρμογής Συστήματος Διαχείρισης Ασφάλειας Τροφίμων, σύμφωνα με τις απαιτήσεις του προτύπου ISO 22000:2018 ή 22000:2005 ή άλλου ευρωπαϊκού ή διεθνούς προτύπου για την ασφάλεια τροφίμων και τους οργανισμούς της αλυσίδας τροφίμων, εκδοθέν από διαπιστευμένο Φορέα Πιστοποίησης. Στο πεδίο εφαρμογής του πιστοποιητικού θα περιλαμβάνονται οι δραστηριότητες: παραγωγή – παρασκευή – επεξεργασία, τυποποίηση – συσκευασία, αποθήκευση, διακίνηση των προϊόντων.  Ο Φορέας Πιστοποίησης που έχει εκδώσει το πιστοποιητικό θα πρέπει να είναι κατάλληλα διαπιστευμένος από το Εθνικό Σύστημα Διαπίστευσης Α.Ε. (Ε.ΣΥ.Δ.) ή από φορέα διαπίστευσης, μέλος της Ευρωπαϊκής Συνεργασίας για τη Διαπίστευση (European Cooperation for Accreditation) και της αντίστοιχης Συμφωνίας Αμοιβαίας Αναγνώρισης (M.L.A.) αυτής.

Σε περίπτωση που ο οικονομικός φορέας, που υποβάλει προσφορά, δεν είναι παραγωγός - παρασκευαστής, θα πρέπει να κατατεθούν: 
· Ισχύον πιστοποιητικό περί εφαρμογής Συστήματος Διαχείρισης Ασφάλειας Τροφίμων από τον συμμετέχοντα οικονομικό φορέα, σύμφωνα με τις απαιτήσεις του προτύπου ISO 22000:2018 ή 22000:2005 ή άλλου ευρωπαϊκού ή διεθνούς προτύπου για την ασφάλεια τροφίμων και τους οργανισμούς της αλυσίδας τροφίμων, εκδοθέν από διαπιστευμένο Φορέα Πιστοποίησης. Στο πεδίο εφαρμογής του πιστοποιητικού θα περιλαμβάνονται οι δραστηριότητες: αποθήκευση, διακίνηση των προϊόντων.
· Ισχύον πιστοποιητικό περί εφαρμογής Συστήματος Διαχείρισης Ασφάλειας Τροφίμων από τον παραγωγό ή παρασκευαστή, σύμφωνα με τις απαιτήσεις του προτύπου ISO 22000:2018 ή 22000:2005 ή άλλου ευρωπαϊκού ή διεθνούς προτύπου για την ασφάλεια τροφίμων και τους οργανισμούς της αλυσίδας τροφίμων, εκδοθέν από διαπιστευμένο Φορέα Πιστοποίησης. Στο πεδίο εφαρμογής του πιστοποιητικού θα περιλαμβάνονται οι δραστηριότητες: παραγωγή – παρασκευή, τυποποίηση – συσκευασία των προϊόντων.
· Υπεύθυνη δήλωση του παραγωγού – παρασκευαστή ότι έλαβε γνώση των όρων της διακήρυξης και θα προμηθεύει τον συγκεκριμένο οικονομικό φορέα (προμηθευτή) με τα προϊόντα, σε περίπτωση κατακύρωσης του διαγωνισμού στον τελευταίο. 


ΙV. Ειδικότερες υγειονομικές απαιτήσεις επι των διαδικασιών διακίνησης των προϊόντων:
Η μεταφορά θα γίνεται με καθαρά και απολυμασμένα μεταφορικά μέσα-ψυγεία, τα οποία θα εξασφαλίζουν θερμοκρασία ≤ -18 °C, και θα φέρουν σύστημα καταγραφής της θερμοκρασίας του θαλάμου μεταφοράς. Η ακολουθία των καταγεγραμμένων θερμοκρασιών κατά τη διάρκεια του δρομολογίου θα εκτυπώνεται και θα παραδίδεται στην Επιτροπή Παραλαβής Τροφίμων της αναθέτουσας αρχής. Τα μεταφορικά μέσα θα πρέπει να είναι εφοδιασμένα με τα ανωτέρω έγγραφα  (5) και (6). 

Ο μεταφορέας θα πρέπει να διαθέτει Βιβλιάριο/Πιστοποιητικό υγείας σε ισχύ και να λαμβάνει κατά τη διάρκεια των χειρισμών παράδοσης των προϊόντων τα ενδεικνυόμενα μέτρα υγιεινής και προστασίας- ό,που απαιτείται-, όπως μάσκα προσώπου, κάλυμμα κεφαλής, γάντια μιας χρήσης κλπ.

Ο προμηθευτής υποχρεούται να παραδίδει τα τρόφιμα με συνέπεια ως προς το είδος, την ποσότητα και την επιθυμητή ημερομηνία παράδοσης, σύμφωνα με την έγγραφη παραγγελία του Νοσοκομείου και να παρέχει στην Επιτροπή Παραλαβής κάθε πληροφορία που θα του ζητηθεί σχετικά με τον προσδιορισμό του είδους.

